sukhrobnurali/uzbek-legal-corpus huggingface dataset:
Ish haqi, pensiyalar, stipendiyalar va nafaqalar miqdorini oshirish toʻgʻrisida
(decree, 2025-11-26)

6. Oʻzbekiston Respublikasi Prezidentining 2016-yil 22-avgustdagi PF-4822-sonli Farmoni (6-bandi istisno qilingan holda) 2017-yilning 1-dekabridan oʻz kuchini yoʻqotgan deb hisoblansin.
Tijorat banklari balansida turgan alohida obyektlarni sotish tartibi toʻgʻrisidagi nizomning 65-bandiga oʻzgartirish kiritish haqida
(resolution, 2020-01-07)

Oʻzbekiston Respublikasi Prezidentining 2017-yil 20-apreldagi PF-5022-sonli “Iqtisodiy nochor korxonalarni qoʻllab-quvvatlash mexanizmlarini yanada kengaytirish hamda tijorat banklarining koʻchmas mulk obyektlari negizida yangi ishlab chiqarish quvvatlarini tashkil etishni ragʻbatlantirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Markaziy banki Boshqaruvi, Moliya vazirligi, Iqtisodiyot vazirligi hamda Xususiylashtirilgan korxonalarga koʻmaklashish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Markaziy banki Boshqaruvi, Moliya vazirligi, Iqtisodiyot vazirligi hamda Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasining 2014-yil 13-maydagi 332-V, 40, 69 va 01/22-26/75-son qarori (roʻyxat raqami 2589, 2014-yil 28-may) (Oʻzbekiston Respublikasi qonun hujjatlari toʻplami, 2014-y., 22-son, 263-modda) bilan tasdiqlangan Tijorat banklari balansida turgan alohida obyektlarni sotish tartibi toʻgʻrisidagi nizomning 65-bandidan “auksion va” degan soʻzlar chiqarib tashlansin. 2. Mazkur qaror rasmiy eʼlon qilingan kundan eʼtiboran kuchga kiradi.
Maishiy isteʼmolchilarning elektr energiyasini hisobga olish priborlarini qiyoslashdan oʻtkazish tartibi toʻgʻrisidagi nizomning 7-bandiga oʻzgartirish kiritish haqida
(resolution, 2019-09-25)

Oʻzbekiston Respublikasining 2017-yil 6-sentabrdagi OʻRQ-442-son “Surishtiruv instituti takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuniga muvofiq Elektr energetikada nazorat boʻyicha davlat inspeksiyasi va Oʻzbekiston standartlashtirish, metrologiya va sertifikatlashtirish agentligi qaror qiladi: 1. Elektr energetikada nazorat boʻyicha davlat inspeksiyasi va Oʻzbekiston standartlashtirish, metrologiya va sertifikatlashtirish agentligining 2015-yil 30-oktabrdagi 6 va k-8-son qarori (roʻyxat raqami 2736, 2015-yil 1-dekabr) (Oʻzbekiston Respublikasi qonun hujjatlar toʻplami, 2015-y., 48-son, 610-modda) bilan tasdiqlangan Maishiy isteʼmolchilarning elektr energiyasini hisobga olish priborlarini qiyoslashdan oʻtkazish tartibi toʻgʻrisidagi nizomning 7-bandi quyidagi tahrirda bayon etilsin: “7. Hisobga olish pribori ekspert tekshiruvidan tergovga qadar tekshiruvni amalga oshiruvchi organning mansabdor shaxsi, surishtiruv, tergov, prokuratura organlari yoxud sudning qaroriga (ajrimiga), asosan oʻtkazilishi mumkin.”. 2. Mazkur qaror Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi va “Oʻzbekenergo” aksiyadorlik jamiyati bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Tovar belgisiga va xizmat koʻrsatish belgisiga doir guvohnomaning hamda tovar kelib chiqqan joy nomidan foydalanish huquqi toʻgʻrisidagi guvohnomaning amal qilish muddatini uzaytirish qoidalarning 16-bandiga oʻzgartirish kiritish toʻgʻrisida
(order, 2024-08-27)

Oʻzbekiston Respublikasi “Tovar belgilari, xizmat koʻrsatish belgilari va tovar kelib chiqqan joy nomlari toʻgʻrisida”gi Qonuniga muvofiq buyuraman: 1. Oʻzbekiston Respublikasi Intellektual mulk agentligi Bosh direktorining 2017-yil 27-martdagi 17-son buyrugʻi (roʻyxat raqami 2873, 2017-yil 10-aprel) (Oʻzbekiston Respublikasi qonun hujjatlari toʻplami, 2017-y., 15-son, 260-modda) bilan tasdiqlangan Tovar belgisiga va xizmat koʻrsatish belgisiga doir guvohnomaning hamda tovar kelib chiqqan joy nomidan foydalanish huquqi toʻgʻrisidagi guvohnomaning amal qilish muddatini uzaytirish qoidalarining 16-bandi quyidagi tahrirda bayon etilsin: “16. Guvohnomaning amal qilish muddatini uzaytirish toʻgʻrisidagi maʼlumotlar Tovar belgilari davlat reyestriga yoki Tovar kelib chiqqan joy nomlari davlat reyestriga kiritiladi va Agentlikning oʻz rasmiy veb-saytida ham joylashtiriladigan rasmiy axborotnomasida eʼlon qilinadi.”. 2. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Intellektual mulk agentligining Apellatsiya kengashiga apellatsiyalar va arizalarni topshirish hamda koʻrib chiqish qoidalariga oʻzgartirishlar va qoʻshimcha kiritish toʻgʻrisida
(order, 2019-10-30)

Oʻzbekiston Respublikasi “Tovar belgilari, xizmat koʻrsatish belgilari va tovar kelib chiqqan joy nomlari toʻgʻrisida”gi Qonuniga muvofiq buyuraman: 1. Oʻzbekiston Respublikasi Davlat patent idorasi direktorining 2008-yil 25-dekabrdagi 100-son buyrugʻi (roʻyxat raqami 1889, 2009-yil 24-yanvar) (Oʻzbekiston Respublikasi qonun hujjatlari toʻplami, 2009-yil, 5-son, 45-modda) bilan tasdiqlangan Oʻzbekiston Respublikasi Intellektual mulk agentligining Apellatsiya kengashiga apellatsiyalar va arizalarni topshirish hamda koʻrib chiqish qoidalariga ilovaga muvofiq oʻzgartirishlar va qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 7-bandning “g” kichik bandi ikkinchi xatboshisi “muhri bilan” degan soʻzlardan keyin “(muhr mavjud boʻlgan taqdirda)” degan soʻzlar bilan toʻldirilsin. 2. 21-banddan “, shuningdek ularsiz apellatsiya toʻliq va obyektiv koʻrilishi mumkin boʻlmagan boshqa masalalar hal qilinmagunga qadar” degan soʻzlar chiqarib tashlansin. 3. 38-bandning birinchi xatboshisi quyidagi tahrirda bayon etilsin: “38. Apellatsiya kengashining qarori qabul qilingan sanadan eʼtiboran besh ish kuni ichida apellatsiya yoki ariza bergan shaxsga va boshqa manfaatdor shaxslarga yuboriladi hamda Agentlikning oʻz rasmiy veb-saytida ham joylashtiriladigan rasmiy axborotnomasida eʼlon qilinadi.”.
Tovar belgisi va xizmat koʻrsatish belgisini roʻyxatdan oʻtkazish uchun talabnoma tuzish, topshirish va koʻrib chiqish qoidalarining 29-bandiga qoʻshimcha kiritish toʻgʻrisida
(order, 2023-10-20)

Oʻzbekiston Respublikasi “Tovar belgilari, xizmat koʻrsatish belgilari va tovar kelib chiqqan joy nomlari toʻgʻrisida”gi Qonuniga muvofiq buyuraman: 1. Oʻzbekiston Respublikasi Davlat patent idorasi direktorining 2009-yil 24-iyundagi 72-son buyrugʻi (roʻyxat raqami 1988, 2009-yil 29-iyul) (Oʻzbekiston Respublikasi qonun hujjatlari toʻplami, 2009-yil, 30-31-son, 353-modda) bilan tasdiqlangan Tovar belgisi va xizmat koʻrsatish belgisini roʻyxatdan oʻtkazish uchun talabnoma tuzish, topshirish va koʻrib chiqish qoidalarining 29-bandi ikkinchi xatboshisidagi “muhr bilan” degan soʻzlardan keyin “(muhr mavjud boʻlgan taqdirda)” degan soʻzlar bilan toʻldirilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Banklarning oddiy veksellari va depozit sertifikatlari blankalarini yoʻq qilish tartibi toʻgʻrisidagi nizomga oʻzgartirishlar kiritish haqida
(resolution, 2017-11-16)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Surishtiruv instituti takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2005-yil 12-maydagi 10/6-sonli qarori (roʻyxat raqami 1477, 2005-yil 30-may) (Oʻzbekiston Respublikasi qonun hujjatlari toʻplami, 2005-y., 22-son, 163-modda) bilan tasdiqlangan Banklarning oddiy veksellari va depozit sertifikatlari blankalarini yoʻq qilish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 11-bandning “a” kichik bandi quyidagi tahrirda bayon etilsin: “a) agar qimmatli qogʻozlar blankalari prokuratura, tergov, surishtiruv va tergovga qadar tekshiruvni amalga oshiruvchi organlar tomonidan qoʻzgʻatilgan jinoiy ishlariga qoʻshib qoʻyilgan boʻlsa;”. 2. 21-band quyidagi tahrirda bayon etilsin: “21. Dalolatnoma bank Boshqaruvi raisining imzosi bilan tasdiqlanadi va muhr qoʻyiladi.”.
“Abituriyentlar tomonidan oliy taʼlim muassasasi qabul komissiyasiga topshiriladigan arizalar shaklini tasdiqlash toʻgʻrisida”gi buyruqqa oʻzgartirishlar kiritish haqida
(order, 2019-09-23)

Oʻzbekiston Respublikasi Vazirlar Mahkamasining 2017-yil 20-iyundagi 393-son “Oliy taʼlim muassasalariga oʻqishga qabul qilish, talabalar oʻqishini koʻchirish, qayta tiklash va oʻqishdan chetlashtirish tartibi toʻgʻrisidagi nizomlarni tasdiqlash haqida”gi qaroriga muvofiq buyuraman: 1. Oʻzbekiston Respublikasi oliy va oʻrta maxsus taʼlim vazirining 2015-yil 11-iyundagi 1-2015-son “Abituriyentlar tomonidan oliy taʼlim muassasasi qabul komissiyasiga topshiriladigan arizalar shaklini tasdiqlash toʻgʻrisida”gi buyrugʻiga (roʻyxat raqami 2686, 2015-yil 19-iyun) (Oʻzbekiston Respublikasi qonun hujjatlari toʻplami, 2015-y., 24-son, 325-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Muqaddimadagi “Vazirlar Mahkamasining 2010-yil 18-iyundagi 118-sonli qarori bilan tasdiqlangan Oliy taʼlim muassasalarining bakalavriatiga talabalarni qabul qilish tartibi toʻgʻrisidagi” degan soʻzlar “Vazirlar Mahkamasining 2017-yil 20-iyundagi 393-sonli qarori bilan tasdiqlangan Oliy taʼlim muassasalarining bakalavriatiga talabalarni oʻqishga qabul qilish tartibi toʻgʻrisidagi” degan soʻzlar bilan almashtirilsin. 2. 1 va 4-ilovalardagi “ispan, arab, fors, dari, hind, urdu, xitoy, koreys, ‎uygʻur tillaridan biri tanlanadi” degan soʻzlar “ispan, arab, fors, dari, hind, urdu, xitoy, koreys, ‎uygʻur, italyan, yapon tillaridan biri tanlanadi” degan soʻzlar bilan almashtirilsin. 3. 2 va 5-ilovalardagi “ispan, arab, fors, dari, hind, urdu, xitoy, koreys, uygʻur tillaridan biri tanlanadi” degan soʻzlar “ispan, arab, fors, dari, hind, urdu, xitoy, koreys, uygʻur, italʻyan, yapon tillaridan biri tanlanadi” degan soʻzlar bilan almashtirilsin. 4. 3 va 6-ilovalardagi “ispanskiy, arabskiy, persidskiy, dari, xindi, urdu, kitayskiy, koreyskiy, uygurskiy” degan soʻzlar “ispanskiy, arabskiy, persidskiy, dari, xindi, urdu, kitayskiy, koreyskiy, uygurskiy, italyanskiy, yaponskiy” degan soʻzlar bilan almashtirilsin. 5. Mazkur oʻzgartirishlar Oʻzbekiston Respublikasi Vazirlar Mahkamasi huzuridagi Davlat test markazi bilan kelishilgan.
Tijorat banklari tomonidan yosh oilalarga imtiyozli asosda kreditlar berish tartibi toʻgʻrisida nizomga oʻzgartirishlar kiritish haqida
(resolution, 2019-12-30)

Oʻzbekiston Respublikasi Prezidentining 2017-yil 12-sentabrdagi PQ-3270-son “Respublika bank tizimini yanada rivojlantirish va barqarorligini oshirish boʻyicha chora-tadbirlar toʻgʻrisida”gi qarori hamda Vazirlar Mahkamasining 2017-yil 12-sentabrdagi 712-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Yoshlarga oid davlat siyosati samaradorligini oshirish va Oʻzbekiston yoshlar ittifoqi faoliyatini qoʻllab-quvvatlash toʻgʻrisida” 2017-yil 5-iyuldagi PF-5106-son Farmoni)”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2007-yil 9-iyundagi 17/2-son qarori (roʻyxat raqami 1697, 2007-yil 18-iyul) (Oʻzbekiston Respublikasi qonun hujjatlari toʻplami, 2007-y., 29-30-son, 308-modda) bilan tasdiqlangan Tijorat banklari tomonidan yosh oilalarga imtiyozli asosda kreditlar berish tartibi toʻgʻrisida nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 11-banddagi “Kamolot” koʻp kvartirali uylaridagi” degan soʻzlar “Yoshlar” uylaridagi” degan soʻzlarga almashtirilsin. 2. 7-band oʻz kuchini yoʻqotgan deb topilsin.
Veterinariya dori vositalari va ozuqa qoʻshimchalarining xavfsizligi toʻgʻrisidagi umumiy texnik reglamentni tasdiqlash haqida
(resolution, 2023-04-11)

“Texnik jihatdan tartibga solish toʻgʻrisida”gi Oʻzbekiston Respublikasi Qonuniga muvofiq, veterinariya dori vositalari va ozuqa qoʻshimchalari xavfsizligiga qoʻyiladigan yagona talablarni belgilash maqsadida Vazirlar Mahkamasi qaror qiladi: 1. Veterinariya dori vositalari va ozuqa qoʻshimchalari xavfsizligi toʻgʻrisidagi umumiy texnik reglament ilovaga* muvofiq tasdiqlansin va rasmiy eʼlon qilingan kundan boshlab olti oy oʻtgach amalga kiritilsin. 2. “Texnik jihatdan tartibga solish toʻgʻrisida”gi Oʻzbekiston Respublikasi Qonuni talablariga muvofiq umumiy texnik reglamentlar amalga kiritilgach, standartlashtirish boʻyicha ularda koʻrsatilgan mahsulotlar va xizmatlarga doir ilgari qabul qilingan normativ hujjatlar majburiylik xususiyatini yoʻqotishi va qoʻllanilishida ixtiyoriylik kasb etishi maʼlumot uchun qabul qilinsin. 3. “Oʻzstandart” agentligi Oʻzbekiston Respublikasi Davlat veterinariya qoʻmitasi bilan birgalikda ushbu qaror bilan tasdiqlangan Umumiy texnik reglament amalga kiritilgan kundan boshlab veterinariya dori vositalari va ozuqa qoʻshimchalarini standartlashtirish boʻyicha normativ hujjatlarni qoʻllashda majburiylik xususiyatini bekor qilish va ixtiyoriylikni taʼminlash yuzasidan chora-tadbirlar koʻrsin. 4. Oʻzbekiston Respublikasi Davlat veterinariya qoʻmitasi Oʻzbekiston milliy teleradiokompaniyasi bilan birgalikda tasdiqlangan Umumiy texnik reglamentning maqsadlari, mazmuni va uni qoʻllash tartibi toʻgʻrisida aholi, davlat va xoʻjalik boshqaruvi organlari, tadbirkorlik faoliyati subyektlari keng xabardor qilinishini hamda ular oʻrtasida tushuntirish ishlari olib borilishini taʼminlasinlar. 5. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Qishloq va suv xoʻjaligi vaziri Z.T. Mirzayev, Oʻzbekiston Respublikasi Bosh vazirining oʻrinbosari — “Oʻzagrotexsanoatxolding” AJ boshqaruvi raisi N.S. Otajonov, Oʻzbekiston Respublikasi Davlat veterinariya qoʻmitasi raisi vazifasini bajaruvchi B.T. Norqobilov hamda “Oʻzstandart” agentligining bosh direktori A.U. Karimov zimmasiga yuklansin.
Oʻzbekiston Respublikasi Prezidentining ayrim hujjatlariga oʻzgartishlar va qoʻshimcha kiritish toʻgʻrisida
(decree, 2023-11-21)

Oʻzbekiston Respublikasi Prezidentining “Mahalliy eksport qiluvchi tashkilotlarni yanada qoʻllab-quvvatlash va tashqi iqtisodiy faoliyatni takomillashtirish chora-tadbirlari toʻgʻrisida” 2017-yil 21-iyundagi PQ-3077-sonli qaroriga muvofiq: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartishlar va qoʻshimcha kiritilsin. 2. Mazkur Farmonning ijrosini nazorat qilish Oʻzbekiston Respublikasi Bosh vazirining oʻrinbosari — “Oʻzagrotexsanoatxolding” AJ boshqaruvi raisi N.S. Otajonov zimmasiga yuklansin. 3. Oʻzbekiston Respublikasi Prezidentining 2012-yil 26-martdagi “Eksport qiluvchi korxonalarni ragʻbatlantirishni kuchaytirish va raqobatbardosh mahsulotlarni eksportga yetkazib berishni kengaytirish borasida qoʻshimcha chora-tadbirlar toʻgʻrisida”gi PQ-1731-son qarorida: a) 5-bandda: birinchi xatboshidagi “tovar (ish, xizmat) ishlab chiqaruvchi” soʻzlari chiqarib tashlansin; ikkinchi xatboshidagi “ishlab chiqarilgan tovar (ish, xizmat)larni” soʻzlari “oʻz tovar (ish, xizmat)larini” soʻzlari bilan almashtirilsin; uchinchi xatboshidagi “oʻzida ishlab chiqarilgan” soʻzlari “oʻzlari mulk egasi boʻlgan” soʻzlari bilan almashtirilsin; b) ilovada: 3-bandning birinchi xatboshidagi “oʻzi ishlab chiqargan” soʻzlari “oʻzlari mulk egasi boʻlgan” soʻzlari bilan almashtirilsin. 5. Oʻzbekiston Respublikasi Prezidentining 2016-yil 27-dekabrdagi “Oʻzbekiston Respublikasining 2017-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi PQ-2699-son qarorida: a) 8-ilovaning “Toʻlovchilar” ustuni 5-pozitsiyasi quyidagi tahrirda bayon etilsin: “Oʻzlari mulk egasi boʻlgan eksportchi korxonalar uchun tovarlar, ishlar, xizmatlar eksportining (ishlar bajarish, xizmatlar koʻrsatish joyidan qatʼi nazar) erkin ayirboshlanadigan valyutadagi ulushi quyidagilarni tashkil etadi: (Oʻzbekiston Respublikasi Prezidentining 2017-yil 3-noyabrdagi PQ-3351-son qarori bilan tasdiqlangan roʻyxatda keltirilgan xomashyo tovarlari bundan mustasno)”; b) 101-ilovaning “Toʻlovchilar” ustuni 8-pozitsiyasi quyidagi tahrirda bayon etilsin: “Oʻzlari mulk egasi boʻlgan yuridik shaxslar uchun tovarlar, ishlar, xizmatlar eksportining (ishlar bajarish, xizmatlar koʻrsatish joyidan qatʼi nazar) erkin ayirboshlanadigan valyutadagi ulushi quyidagilarni tashkil etadi***: (Oʻzbekiston Respublikasi Prezidentining 2017-yil 3-noyabrdagi PQ-3351-son qarori bilan tasdiqlangan roʻyxatda keltirilgan xomashyo tovarlari bundan mustasno)”; v) 18-ilovaning “Toʻlovchilar” ustuni 2-pozitsiyasi quyidagi tahrirda bayon etilsin: “Oʻzlari mulk egasi boʻlgan eksportchi korxonalar uchun tovarlar, ishlar, xizmatlar eksportining (ishlar bajarish, xizmatlar koʻrsatish joyidan qatʼi nazar) erkin ayirboshlanadigan valyutadagi ulushi quyidagilarni tashkil etadi*: (Oʻzbekiston Respublikasi Prezidentining 2017-yil 3-noyabrdagi PQ-3351-son qarori bilan tasdiqlangan roʻyxatda keltirilgan xomashyo tovarlari bundan mustasno)”.
Tibbiyot muassasalarini moddiy ragʻbatlantirish va rivojlantirish jamgʻarmasi toʻgʻrisidagi nizomga oʻzgartirish va qoʻshimcha kiritish haqida
(resolution, 2023-01-17)

Oʻzbekiston Respublikasi Prezidentining 2017-yil 21-avgustdagi PQ-3231-son “Taʼlim va tibbiyot muassasalarini moliyalashtirish mexanizmini hamda davlat moliyaviy nazorati tizimini yanada takomillashtirish toʻgʻrisida”gi qaroriga va Oʻzbekiston Respublikasi Vazirlar Mahkamasining 2017-yil 12-sentabrdagi 714-son “Oʻzbekiston Respublikasi Sogʻliqni saqlash vazirligi faoliyatini tashkil etish toʻgʻrisida”gi qaroriga muvofiq, Oʻzbekiston Respublikasi Sogʻliqni saqlash vazirligi, Bandlik va mehnat munosabatlari vazirligi va Moliya vazirligi qaror qiladi: 1. Oʻzbekiston Respublikasi Sogʻliqni saqlash vazirligi, Mehnat va aholini ijtimoiy muhofaza qilish vazirligi va Moliya vazirligining 2005-yil 31-dekabrdagi 06-3/436, 5083, 107-son qarori (roʻyxat raqami 1537, 2006-yil 14-yanvar) (Oʻzbekiston Respublikasi qonun hujjatlari toʻplami, 2006-y., 3-son, 15-modda) bilan tasdiqlangan Tibbiyot muassasalarini moddiy ragʻbatlantirish va rivojlantirish jamgʻarmasi toʻgʻrisidagi nizomga ilovaga muvofiq oʻzgartirish va qoʻshimcha kiritilsin. 2. Ushbu qaror rasmiy eʼlon qilingan kundan eʼtiboran kuchga kiradi. 1. 11-band quyidagi mazmundagi izoh bilan toʻldirilsin: “Izoh: tibbiyot muassasalari rahbarlarining oylik ustamalari yuqori turuvchi tashkilotning qaroriga binoan tarif stavkasining 50 foizidan koʻp boʻlmagan miqdorda belgilanadi.”. 2. 21-band quyidagi tahrirda bayon etilsin: “21. Jamgʻarma mablagʻlaridan maqsadli foydalanilishini tekshirish Oʻzbekiston Respublikasi Sogʻliqni saqlash vazirligining ichki audit va moliyaviy nazorat xizmati hamda uning hududiy boʻlinmalari tomonidan qonun hujjatlarida belgilangan tartibda amalga oshiriladi.”.
Yuridik va jismoniy shaxslar tomonidan valyuta operatsiyalari amalga oshirilishining asoslanganligi yuzasidan monitoring olib borish tartibi toʻgʻrisidagi nizomga oʻzgartirish kiritish haqida
(resolution, 2017-11-07)

2017-yil 18-sentabrdagi Oʻzbekiston Respublikasi Hukumati va Lyuksemburg Buyuk Gersogligi Hukumati oʻrtasida ikkiyoqlama soliq solinishining oldini olish hamda daromad va sarmoya soliqlarini toʻlashdan bosh tortishni bartaraf qilish toʻgʻrisida 1997-yil 2-iyulda Lyuksemburg shahrida imzolangan Konvensiyaga oʻzgartirishlar kiritish toʻgʻrisidagi Bayonnomaga muvofiq, Oʻzbekiston Respublikasi Davlat soliq qoʻmitasi, Davlat bojxona qoʻmitasi va Markaziy banki Boshqaruvi qaror qiladi: 1. Oʻzbekiston Respublikasi Davlat soliq qoʻmitasi, Davlat bojxona qoʻmitasi va Markaziy banki Boshqaruvining 2013-yil 5-apreldagi 2013-7, 01-02/19-22, 7/4-sonli qarori (roʻyxat raqami 2467, 2013-yil 12-iyun) (Oʻzbekiston Respublikasi qonun hujjatlari toʻplami, 2013-y., 24-son, 319-modda) bilan tasdiqlangan Yuridik va jismoniy shaxslar tomonidan valyuta operatsiyalari amalga oshirilishining asoslanganligi yuzasidan monitoring olib borish tartibi toʻgʻrisidagi nizomning 1-ilovasi 22-bandi oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Iqtisodiyot vazirligi, Savdo-sanoat palatasi va Bosh prokuratura huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Xalqaro va respublika olimpiadalari, tanlovlari, musobaqalari gʻoliblari boʻlgan akademik litseylar, kasb-hunar kollejlari va umumtaʼlim maktablari oʻquvchilarini taqdirlash tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2017-11-07)

Oʻzbekiston Respublikasi Prezidentining “Kurash” milliy sport turini yanada rivojlantirish chora-tadbirlari toʻgʻrisida” 2017-yil 2-oktabrdagi PQ-3306-son qarorini ijro etish yuzasidan Vazirlar Mahkamasi qaror qiladi: 1. Vazirlar Mahkamasining 2008-yil 13-oktabrdagi 226-son qarori (Oʻzbekiston Respublikasi QHT, 2008-y., 42-son, 422-modda) bilan tasdiqlangan Xalqaro va respublika olimpiadalari, tanlovlari, musobaqalari gʻoliblari boʻlgan akademik litseylar, kasb-hunar kollejlari va umumtaʼlim maktablari oʻquvchilarini taqdirlash tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Jismoniy tarbiya va sport davlat qoʻmitasi raisi R.J. Qurbonov zimmasiga va Oʻzbekiston Respublikasi Vazirlar Mahkamasining Sogʻliqni saqlash, ekologiya, atrof-muhitni muhofaza qilish, jismoniy tarbiya va sport masalalari axborot-tahlil departamentiga yuklansin. 1. 1-bandda “sportning olimpiya turlari” soʻzlaridan keyin “Kurash” milliy sport turi” soʻzlari qoʻshilsin; 2. 2 va 3-bandlar quyidagi tahrirda bayon qilinsin: “2. Respublika (1-oʻrin) va xalqaro tanlovlar va musobaqalarning (Olimpiya oʻyinlarida, Osiyo oʻyinlarida, jahon chempionatida va Osiyo chempionatida 1 — 3-oʻrinlar) individual turlarida gʻolib chiqqan akademik litseylar, kasb-hunar kollejlari va umumtaʼlim maktablarining bitiruvchilari oliy taʼlim muassasasiga test sinovlarisiz va qoʻshimcha imtihonsiz qabul qilinadilar. 3. Respublika (1-oʻrin) va xalqaro tanlovlar va musobaqalarning (Olimpiya oʻyinlarida, Osiyo oʻyinlarida, jahon chempionatida va Osiyo chempionatida 1 — 3-oʻrinlar) jamoa turlari gʻoliblari oʻz komandalari tarkibidan — akademik litseylar, kasb-hunar kollejlari va umumtaʼlim maktablari bitiruvchilaridan oliy taʼlim muassasasiga test sinovlarisiz va qoʻshimcha imtihonsiz qabul qilish uchun uch nomzodni belgilaydilar”.